John Grierson
John Grierson (26. huhtikuuta 1898 Deanston, Pertshire, Skotlanti – 19. helmikuuta 1972 Bath, Somerset, Englanti) oli skotlantilainen dokumenttielokuvan pioneeri, jota pidetään brittiläisen ja kanadalaisen dokumenttielokuvan isänä. Häntä pidetään etenkin englanninkielisissä maissa termin "dokumenttielokuva" keksijänä, koska hän käytti ensimmäisenä termiä "documentary" arvioidessaan Robert J. Flahertyn samoalaistarinaa "Moana" (1936) ja sanoessaan sillä olevan ”dokumentaarista arvoa”. Myöhemmin hän määritteli dokumenttielokuvan sanoilla "creative treatment of actuality", ”todellisuuden luovaa käsittelemistä”.
Mykkäelokuva
Mykkäelokuva on elokuva, jossa ei ole elokuvaan tahdistettua puhetta ääniraidalla. Äänen yhdistäminen liikkuvaan kuvaan on ideana lähes yhtä vanha kuin elokuvat itse, mutta teknisten vaikeuksien vuoksi valtaosa ennen 1930-lukua tehdyistä elokuvista on mykkäelokuvia. Ensimmäinen suomalainen elokuva "Nikolainkadun koulun koulunuorisoa välitunnilla" valmistui 1904.